als_Latn dik_Latn sag_Latn
Testet finale në Universitetin e Washingtonit po ndodhin gjatë muajit të shenjtë të Ramazanit, kur muslimanët agjërojnë gjatë ditës. Disa profesorë në kampusin Bothell, po mbajnë dyert e tyre të hapura deri në mesnatë, për të lejuar studentët që agjërojnë, tu nënshtrohen testeve në kohë të përshtatshme.
Kur profesori i biologjisë i Universitetit të Washingtonit, Bryan White, u takua me një nga studentët e tij muslimanë në Bothell, ai e pyeti për diçka që me pas e habiti atë.
Studentja i tha atij se kishte probleme per tu fokusuar sepse ishte Ramazani, ku muslimanët agjëronin gjatë ditës. White u shqetësua nga këto fjalë, dhe se sipas tij, ai do të mund të bënte diçka në këtë drejtim.
Kur një nxënës tjetër musliman i përmendi White-it se Ramazani po afrohej, ai vendosi të bënte diçka më shumë. White mbajti dy seanca të provimeve përfundimtare, të mërkurën në lëndën Hyrje në Fiziologji; një në mëngjes dhe një në orën 10 në mesnatë, ku studentët kanë mundësi të ushqehen.
“Për mua, kjo ishte një gjë shumë e thjeshtë. Nuk është e pazakontë që të jem në punë deri në mesnatë”, tha ai.
Por, gjesti i tij kishte efekt shumë për studentët. Studentja Zoha Awan tha kur e ka parë e-mailin, ishte befasuar.
“Të gjithë shokët e klasës Në Bothell dhe Seattle – qw janw muslimanë – po flasin për këtë gjë”, tha ajo.
“Ky veprim mund të mos duket shumë për White, por me të vërtetë do të thotë shumë për ne, kjo është diçka kaq e vogël, por bën një ndryshim të madh”. Ka theksuar Awan.
Gjatë Ramazanit, shumë muslimanë duhet të qëndrojnë deri në orët e vona dhe ta hanë ushqimin në ato orë (syfyrin). Shumë prej tyre nuk pinë ujë ose kafe kur lind dielli, dhe për Awan, i cili pi të paktën dy filxhanë kafe në ditë normalisht, e bën studimin dhe testimin më të vështirë.
Një nga studentet e racës se bardhë, Indira Ongarbaeva, e cila është gjithashtu e dhënë shumë pas kafesë, tha të mërkurën mbrëma se ajo hëngri hurma shpejt e shpejt, në orën 9:04, dhe u hodh në makinë për të shkuar drejt e në provim.
Dy profesorë të tjerë në Universitetin e Washingtonit dëgjuan rreth gjestit të White dhe vendosën të bënin të njëjtën gjë./30 ditët/.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn